عبد القدیر خان

**ڈاکٹر عبد القدیر خان** (پیدائش: 1 اپریل 1936ء - وفات:10 اکتوبر 2021ء) پاکستانی سائنس دان اور پاکستانی ایٹم بم کے خالق تھے۔ ان کا تعلق پختون قبیلے خانزادہ راجپوت سے تھا۔

## پیدائش
ڈاکٹر عبد القدیر خان ہندوستان کے شہر بھوپال میں ایک اردو بولنے والے گھرانے میں 1 اپریل 1936ء کو پیدا ہوئے۔

## تعلیم
**عبد القدیر خان** پندرہ برس یورپ میں رہنے کے دوران مغربی برلن کی ٹیکنیکل یونیورسٹی ، ہالینڈ کی یونیورسٹی آف ڈیلفٹ  اور بیلجیئم کی یونیورسٹی آف لیوؤن میں پڑھنے کے بعد 1976ء میں واپس پاکستان لوٹ آئےـ عبد القدیر خان نے ہالینڈ سے ماسٹرز آف سائنس جبکہ بیلجیئم سے ڈاکٹریٹ آف انجینئری کی اسناد حاصل کیں۔

## عملی زندگی
تعلیم حاصل کرنے کے بعد 31 مئی 1976ء میں ذوالفقار علی بھٹو کی دعوت پر "انجینئری ریسرچ لیبارٹریز" کے پاکستانی ایٹمی پروگرام میں حصہ لیا۔ بعد ازاں اس ادارے کا نام صدر پاکستان جنرل محمد ضیاء الحق نے یکم مئی 1981ء کو تبدیل کرکے ’ ڈاکٹر اے کیو خان ریسرچ لیبارٹریز‘ رکھ دیا۔ یہ ادارہ پاکستان میں یورینیم کی افزودگی میں نمایاں مقام رکھتا ہے۔
ڈاکٹر عبد القدیر خان نے نومبر 2000ء میں  ڈاکٹر اے کیو خان انسٹی ٹیوٹ آف کمپیوٹر سائنسز اینڈ انفارمیشن ٹیکنالوجی  درسگاہ کی بنیاد رکھی۔

عبد القدیرخان پر ہالینڈ کی حکومت نے غلطی سے اہم معلومات چرانے کے الزام میں مقدمہ دائر کیا لیکن ہالینڈ، بیلجیئم، برطانیہ اور جرمنی کے پروفیسروں نے جب ان الزامات کا جائزہ لیا تو انھوں نے عبد القدیر خان کو بری کرنے کی سفارش کرتے ہوئے کہا کہ جن معلومات کو چرانے کی بنا پر مقدمہ داخل کیا گیا ہے وہ عام کتابوں میں موجود ہیں ـ جس کے بعد ہالینڈ کی عدالت عالیہ نے ان کو باعزت بری کردیاـ

عبد القدیرخان وہ مایہ ناز سائنس دان ہیں جنھوں نے آٹھ سال کے انتہائی قلیل عرصہ میں انتھک محنت و لگن کی ساتھ ایٹمی پلانٹ نصب کرکے دنیا کے نامور نوبل انعام یافتہ سائنس دانوں کو ورطہ حیرت میں ڈال دیا۔ 10 اکتوبر 2021ء اسلام آباد میں وفات پائی۔

## ایٹم بم
مئی 1998ء کو آپ نے بھارتی ایٹمی تجربوں کے مقابلہ میں وزیراعظم میاں محمد نواز شریف سے تجرباتی ایٹمی دھماکے کرنے کی درخواست کی۔ بالآخر وزیراعظم میاں محمد نواز شریف کے دورمیں آپ نے چاغی کے مقام پر چھ کامیاب تجرباتی ایٹمی دھماکے کیے۔

اس موقع پر عبد القدیر خان نے پورے عالم کو پیغام دیا کہ ہم نے پاکستان کا دفاع ناقابل تسخیر بنادیا ہے۔ سعودی مفتی اعظم نے عبد القدیر خان کو اسلامی دنیا کا ہیرو قرار دیا اور پاکستان کے لیے خام حالت میں تیل مفت فراہم کرنے کا فرمان جاری کیا۔

اس کے بعد سے پاکستان کو سعودی عرب کی جانب سے خام تیل مفت فراہم کیا جا رہا ہے۔ مغربی دنیا نے پرپگینڈا کے طور پر پاکستانی ایٹم بم کو اسلامی بم کا نام دیا جسے ڈاکٹر عبد القدیر خان نے بخوشی قبول کر لیا۔ پرویز مشرف کے دور میں پاکستان پر لگنے والے ایٹمی مواد دوسرے ممالک کو فراہم کرنے کے الزام کو ڈاکٹر عبد القدیر نے ملک کی خاطر سینے سے لگایا اور نظربند رہے۔

## مضامین
انھوں نے ایک سو پچاس سے زائد سائنسی تحقیقاتی مضامین بھی لکھے ہیں۔

## اعزازات
1993ء میں کراچی یونیورسٹی نے ڈاکٹر عبد القدیر خان کو ڈاکٹر آف سائنس کی اعزازی سند سے نوازا۔  14 اگست 1996ء میں صدر پاکستان فاروق لغاری نے ان کو پاکستان کا سب سے بڑا سِول اعزاز نشانِ امتیاز دیا جبکہ 1989ء میں ہلال امتیاز کا تمغا بھی ان کو عطا کیا گیا۔

## مزید خدمات
ڈاکٹر عبد القدیر خان نے سیچٹ (sachet) کے نام سے ایک فلاحی ادارہ بنایا ـ جو تعلیمی اور دیگر فلاحی کاموں میں سرگرم عمل ہے۔

## شادی
ڈاکٹر عبد القدیر خان نے ہالینڈ میں قیام کے دوران میں ایک مقامی لڑکی ہنی خان سے شادی کی، جن سے ان کی دو بیٹیاں ہوئیں۔

## وفات
ڈاکٹر عبدالقدیر خان کو صبح 6 بجے کے قریب پھیپھڑوں کے مرض کے سبب کے آر ایل ہسپتال لایا گیا تھا جہاں ان کی طبیعت مزید خراب ہو گئی، ڈاکٹروں اور طبی ماہرین نے انھیں بچانے کی پوری کوشش کی تاہم 10 اکتوبر 2021ء کی صبح 7 بج کر 4 منٹ پر وہ پاکستانی قوم کو سوگوار چھوڑ کر. دار فانی کو الوداع کہہ گئے۔ ڈاکٹر عبدالقدیر کی وصیت کے مطابق ان کی نماز جنازہ فیصل مسجد میں ادا کی گئی۔ وجہ وفات کورونا پیچیدگی اور پھیپھڑوں سے خون بہنا تھی۔

## میراث
## اشاعتیں
## مزید دیکھیے
* ڈاکٹر عبدا لقدیر خان گولڈ میڈل
* ڈاکٹر اے کیو خان انسٹی ٹیوٹ آف کمپیوٹر سائنسز اینڈ انفارمیشن ٹیکنالوجی
* اے کیو خان ریسرچ لیبارٹریز

## حوالہ جات

زمرہ:اسلام آباد کی شخصیات
زمرہ:اسلام آباد میں کورونا وائرس کی وبا سے اموات
زمرہ:بھوپال کی شخصیات
زمرہ:بھوپال کے سائنس دان
زمرہ:بلجئیم میں پاکستانی تارکین وطن
زمرہ:بیسویں صدی کی پاکستانی شخصیات
زمرہ:پاکستان کو بھارتی تارکین وطن
زمرہ:پاکستان میں کورونا وائرس کی وبا سے اموات
زمرہ:پاکستان میں نیوکلیائی توانائی
زمرہ:پاکستانی اسکولوں اور کالجوں کے بانیان
زمرہ:پاکستانی جاسوس
زمرہ:پاکستانی زیر حراست اور قیدی شخصیات
زمرہ:پاکستانی سائنسدان
زمرہ:پاکستانی سیاسی جماعتوں کے بانیان
زمرہ:پاکستانی طبیعیات دان
زمرہ:پاکستانی علما
زمرہ:پاکستانی کاروباری شخصیات
زمرہ:پاکستانی کالم نگار
زمرہ:پاکستانی ماہرین نیوکلیائی طبیعیات
زمرہ:پاکستانی محققین
زمرہ:پاکستانی مسلم شخصیات
زمرہ:پاکستانی معلمین
زمرہ:پاکستانی موجدین
زمرہ:پاکستانی مہندسین
زمرہ:پاکستانی یاداشت نگار
زمرہ:پشتون شخصیات
زمرہ:جامعہ ہمدرد کا تدریسی عملہ
زمرہ:جوہری پھیلاؤ
زمرہ:جوہری جنگ
زمرہ:ڈی جے سندھ گورنمنٹ سائنس کالج کے فضلا
زمرہ:شمالی کوریا پاکستان تعلقات
زمرہ:طرحبند نویاتی اسلحہ
زمرہ:غلام اسحاق انسٹیٹیوٹ برائے انجینیرنگ سائنس اینڈ ٹیکنالوجی کا تدریسی عملہ
زمرہ:جامعہ کراچی کے فضلا
زمرہ:کراچی کی شخصیات
زمرہ:کراچی کے انجینئرز
زمرہ:مسلم سائنس دان
زمرہ:مسلمان علما
زمرہ:منصوبہ-706
زمرہ:مہاجر شخصیات
زمرہ:نشان امتیاز وصول کنندگان
زمرہ:نظریاتی طبیعیات دان
زمرہ:نیوکلیائی توانائی
زمرہ:ویکی منصوبہ پاکستان کے مضامین
زمرہ:ہلال امتیاز وصول کنندگان
زمرہ:1936ء کی پیدائشیں

زمرہ:2021ء کی وفیات
زمرہ:پاکستانی ٹیکنالوجی کے مصنفین
زمرہ:اسلام آباد کے سائنسدان
زمرہ:کراچی کے سائنسدان